Jón Baldvin Hannibalsson

Jón Baldvin Hannibalsson (fæddur 21. febrúar 1939) er íslenskur stjórnmálamaður. Hann var þingmaður Reykjavíkur 1982–1998, formaður Alþýðuflokksins 1984–1996, fjármálaráðherra Íslands frá 1987–1988 og utanríkisráðherra Íslands 1988–1995. Sendiherra í Washington í Bandaríkjunum og síðar í Helsinki í Finnlandi.

Að frumkvæði Jóns varð Ísland fyrsta ríkið til að viðurkenna sjálfstæði Eystrasaltslandanna árið 1991, og nýtur Jón því nokkurrar virðingar þar, sér í lagi í Litáen.

 Ævi 
Foreldrar Jóns voru Hannibal Valdimarsson, ráðherra, og Sólveig Ólafsdóttir, húsmóðir. Jón lauk stúdentsprófi frá Menntaskólanum í Reykjavík. Jón er með MA-gráðu í hagfræði frá Edinborgarháskóla. Hann stundaði framhaldsnám við Stokkhólmsháskóla og Miðstöð Evrópufræða við Harvard-háskóla. Hann útskrifaðist einnig með próf í uppeldis- og kennslufræðum HÍ 1965.

Jón starfaði framan af við blaðamennsku og kennslu. Jón kenndi í Hagaskóla í Reykjavík 1964–1970 og var skólameistari Menntaskólans á Ísafirði 1970–1979. Hann vann sem blaðamaður við Frjálsa þjóð 1964–1967 og var ritstjóri Alþýðublaðsins 1979–1982.

Ásakanir um kynferðislega áreitni
Jón var kærður til lögreglu vegna meintrar kynferðislegrar áreitni, í formi einkabréfa, við unga frænku eiginkonu sinnar árið 2005 en kærunni var vísað frá. Kæran var tekin upp aftur við embætti saksóknara. Í það skiptið snerist hún um að Jón hefði „sært blygðunarkennd“ viðtakanda bréfsins. Þessu máli var líka vísað frá.
Málið komst svo í kastljós fjölmiðla vorið 2012 þegar tímaritið Nýtt líf birti hluta bréfanna ásamt viðtali við stúlkuna sem hafði fengið bréfin send.Meint kynferðisbrot Jóns Baldvins, grein í Nýju lífi Ráðning Jóns sem gestafyrirlesara við Háskóla Íslands 2013 var afturkölluð þegar umræða um bréfamálið fór aftur af stað í bloggheimum.Háskóli Íslands: Talibanar í fílabeinsturni?. Í kjölfar Me too-hreyfingarinnar var Jón aftur ásakaður um kynferðislega áreitni í byrjun árs 2019. Stofnaður var facebook-hópur til að ræða brot hans og umfjallanir komu í fréttamiðlum um konur sem sögðust hafa sætt áreitni af hans hendi.Verður að stöðva þessa perverta sem telja sig guðsgjöf til kvenna Vísir, skoðað 15. janúar 2019.

Haustið 2022 birti Stundin frétt um kynferðisleg samskipti Jóns Baldvins við 15 ára stúlku sem var nemandi hans. [https://heimildin.is/grein/15886/
Jón Baldvin við nemanda:
„Viltu hitta mig eftir næsta tíma“] Stundin/Heimildin, sótt 3/2 2023

 Tilvísanir 

Tenglar
 Æviágrip á heimasíðu Alþingis
 Viðtal við Jón Baldvin í tímaritinu Reykjavík Grapevine.
 Íslenska leiðin, grein eftir Jón í Fréttablaðinu 30. ágúst 2008 
 Að gera hreint fyrir sínum dyrum , grein eftir Jón á heimasíðu sinni 16.3.2012
 Af hverju allt þetta hatur , grein eftir Kolfinnu Baldvinsdóttur á heimasíðu Jóns 30.4.2012

Flokkur:Kjörnir Alþingismenn 1991-2000
Flokkur:Fjármálaráðherrar Íslands
Flokkur:Formenn Alþýðuflokksins
Flokkur:Íslenskir blaðamenn
Flokkur:Íslenskir hagfræðingar
Flokkur:Sendiherrar Íslands í Bandaríkjunum
Flokkur:Sendiherrar Íslands í Finnlandi
Flokkur:Skólameistarar Menntaskólans á Ísafirði
Flokkur:Stúdentar úr Menntaskólanum í Reykjavík
Flokkur:Utanríkisráðherrar Íslands
Flokkur:Þingmenn Alþýðuflokksins